
ЗАПИСНИК
о раду 97. седнице Oпштинског већа општине Топола, одржане дана 29.09.2026. године (уторак), са почетком у 1430  часова, сазване телефонским путем.
Присуство на седници су потврдили:

· Јасна Вуковић, председник Општинског већа.
· Јелена Јовановић, заменик председника Општинског већа,
· Чланови Општинског већа: Саша Обрадовић, Момчило Васиљевић, Радослав Станковић и Данијела Дамњановић,
· Ђорђе Глигоријевић, секретар Скупштине општине,
· Мирјана Ћирић, саветник за послове јавних набавки.
Седницом председава Јасна Вуковић, председник Општинског већа.

Записник води Љиљана Милетић, радник Општинске управе општине Топола.

Председавајућа је поздравила све присутне, констатовала да постоји кворум за рад и одлучивање, отворила 97. седницу Општинског већа и предложила дневни ред. 

Једногласно је усвојен

Д Н Е В Н И    Р Е Д
1. Разматрање предлога Закључка о уступању инвеститорских права ЈП „Путеви Србије“ за рехабилитацију одређних општинских и некатегорисаних путева на територији општине Топола,
2. Разматрање захтева саветника за послове јавних набавки за средства,
3. Разматрање захтева саветника за послове јавних набавки за сагласност за извођење додатних радова,
4. Разматрање захтева председника Комисије за спровођење поступка јавног надметања, односно прикупљања писмених понуда за доделу локација за време одржавања манифестација и вашара у Тополи за давање сагласности за коришћење локације бр. 8,
5. Разно.

Прва тачка дневног реда- Разматрање предлога Закључка о уступању инвеститорских права ЈП „Путеви Србије“ за рехабилитацију одређних општинских и некатегорисаних путева на територији општине Топола
Образложење: Општина Топола Одлуком о буџету планирала је одређена финансијска средства средства за извођење радова на рехабилитацији општинских, некатегорисаних путева и улица на територији општине Топола или њихових делова у складу са могућностима. Многи путеви су у веома лошем стању и нопходна је хитна интервенција, ради елиминисања небезбедности у саобраћају. У складу са напред наведеним, Општинско веће општине Топола је става да се за рехабилитацију 27. путних праваца из тачке I овог Закључка, уступе инвеститорска права ЈП „Путеви Србије“ како би се локална путна инфраструктура довела на задовољавајући ниво у што краћем временском периоду.

Пошто дискусије није било, једногласно је донет Закључак којим Општина Топола уступа инвеститорска права ЈП „Путеви Србије“ на рехабилитацији општинских и некатегорисаних путева на територији општине Топола 27 путних праваца на територији општине Топола, у складу са законски предвиђеном документацијом, техничким прописима и стандардима за ту врсту радова, а Општинско веће општине Топола сагласно је да се, у случају утврђене оправдане потребе услед стања на терену и хитности извођења радова, у току реализације радова може извршити продужење, односно проширење деонице за рехабилитацију одређеног наведеног путног правца, у складу са техничким могућностима, расположивим средствима и условима утврђеним од стране надлежних органа.
Друга тачка дневног реда- Разматрање захтева саветника за послове јавних набавки за средства 
После завршене дискусије, једногладно је донет Закључак којим се прихвата захтев саветника за послове јавних набавки за средства за разраду детаља конструкције у оквиру ПЗИ за потребе завршетка реализације радова на реконструкцији и санацији крова Културног центра у Тополи, у укупном износу од 594.000,00 динара без пдв-а, а средства ће се обезбедити стварањем билансног простора у оквиру Одлуке о буџету општине Топола за 2026. годину.
Трећа тачка дневног реда- Разматрање захтева саветника за послове јавних набавки за сагласност за извођење додатних радова 

Посе завршене дискусије, једногласно је донен Закључак којим се прихвата захтев саветника за послове јавних набавки за давање сагласности за анекс уговора за потребе завршетка радова на реконструкцији пешачке зоне са партерним уређењем у улици Булевар краља Александра I, који се односи на извођење радова обраде и асфалтирања коловоза у складу са допунском понудом у износу од 2.491.400,00 динара без пдв-а, а средства ће се обезбедити у оквиру Одлуке о буџету општине Топола за 2027. годину.
Четврта тачка дневног реда- Разматрање захтева председника Комисије за спровођење поступка јавног надметања, односно прикупљања писмених понуда за доделу локација за време одржавања манифестација и вашара у Тополи за давање сагласности за коришћење локације бр. 8
Ђорђе Глигоријевић:

После завршене дискусије, једногласно је донет Закључак којим се даје сагласност Комисији за спровођење поступка јавног надметања, односно прикупљања писмених понуда за доделу локација за време одржавања манифестација и вашара у општини Топола, да локацију бр. 8, код Среске куће, додели за постављање монтажног угоститељског објекта за време одржавања манифестације „Опленачка берба 2026“, даје сагласност за привремену демонтажу ограде која се налази на предметној локацији, ради несметаног коришћења локације за време трајања манифестације, а демонтажу и поновну монтажу ограде извршиће закупац локације, о свом трошку и на сопствену одговорност, уз обавезу да се по завршетку манифестације ограда врати у првобитно стање.
Пета тачка дневног реда- Разно

Пошто је исцрпљен дневни ред, седница је закључена у 1510 часова.
Записничар


  ПРЕДСЕДНИК 

 Љиљана Милетић

